*TERVEZET*

Magyar Sajtkészítők Egyesülete

(MSE– Sajtkészítők Egyesülete)

Alapszabály   
202~~2~~*3*. ~~július 29.~~*január 06.*

*(Az alapszabály egységes szerkezetben tartalmazza az eddigi módosításait, beleértve a 2021. 12. 01-i és a 2022. 08. 04-i közgyűlés által elfogadott módosításokat - amiket kék betűszín és aláhúzás jelöl, valamint a 2023. január 06-i megismételt közgyűlésen elfogadott módosításokat - amiket piros betűszín, ferde betűk és aláhúzás jelöl)*

1. **Általános rendelkezések:**

Az egyesület teljes neve: Magyar Sajtkészítők Egyesülete

Az egyesület nevének rövidítése: MSE– Sajtkészítők Egyesülete

~~Az egyesület idegen nyelvű elnevezése: Hungarian Cheesemaker Association~~

Székhelye: 2655 Szente, Szent Erzsébet út 5.

:

Az egyesület honlapjának a címe: [www.sajtkeszitok.hu](http://www.sajtkeszitok.hu)

Az egyesület elsődlegesen Magyarország területén ténykedik. Szolgáltatásai, továbbá egyes társadalmi és gazdasági tevékenységei más országokra is kiterjednek, különös tekintettel az Európai Unióra.

Az egyesület pecsétje: téglalap alakú bélyegző, tartalmazza az egyesület nevét, címét és adószámát.

Az alapítás éve: 2006.

Az egyesület tagja lehet hasonló célú vagy célt segítő nemzetközi szervezetnek.

Az egyesület független, országos szervezet, jogi személy, mely működése során tiszteletben tartja az alábbi alapelveket:

* Vállalkozást az egyesületi célok megvalósításával közvetlenül összefüggésben folytathat.  
  Garanciális szabályait a közgyűlés állapítja meg.
* Az egyesület közvetlen politikai tevékenységet nem folytat, szervezete pártoktól független és azoknak és azoknak anyagi támogatást nem nyújt.

1. **Az egyesület célja és alaptevékenysége:**

II. 1. Az egyesület célja

Egyesületünk célja a magyar sajtkultúra fejlesztése, a sajtkészítők szakmai felkészültségének támogatása, a magyar sajtbírálati rendszer fejlesztése és a magyar kisüzemi és kézműves sajtok elismertségének növelése a fogyasztók körében.

II. 2. Az egyesület alaptevékenysége

Az egyesület az alapcél érdekében az alábbi tevékenységeket végzi:

Sajtkészítők képzése:

* Továbbképzések, tréningek szervezése
* Tudástár fejlesztése, fenntartása egyesület tagjai számára
* Tanulmányi utak szervezése

Sajtbírálati rendszer fejlesztése, sajtversenyek szervezése

* Éves rendszerességgel Magyar Sajtmustra megszervezése
* Regionális sajtversenyek szervezésében való közreműködés
* Sajtbíra képzések, tréningek szervezése
* Nemzetközi sajtversenyeken való részvétel előmozdítása

Fogyasztói szemléletformálás:

* Egyesületi célok elérése érdekében történő kommunikációs és pr tevékenység
* Kommunikációs tartalomgyártás, egyesületi közösségi média csatornák működtetése
* Fogyasztói szemléletformálást segítő rendezvények, workshopok szervezése
* Kampányok szervezése

Továbbá bármilyen olyan tevékenység, ami törvénybe nem ütközik és az alapcél elérését szolgálja.

II. 3. Az egyesület kiegészítő vállalkozási tevékenysége

Az egyesület a meghatározott cél szerinti tevékenységének jobb ellátása érdekében ezzel összefüggő kiegészítő jellegű vállalkozási tevékenységet végezhet, amennyiben ez az alapcél szerinti tevékenységét nem veszélyezteti. E tevékenységgel elért eredményt (bevételt) az egyesület csak a cél szerinti tevékenységre használhatja fel.

II. 4. Az egyesület bevételei:

* Az évente megállapított tagsági díj.
* Magán és jogi személyek támogatásai és hozzájárulásai.
* A kiegészítő vállalkozási tevékenység bevétele.
* Pályázaton elnyerhető támogatások.
* Rendezvény bevétel.
* Minden egyéb bevételek, amelyet jogszabály megenged.

1. **Az egyesület tagsága, a tagok jogai és kötelezettségei**

* Az egyesület tagságát a tagok alkotják.
* A tagokról (név és cím feltüntetésével) nyilvántartást kell vezetni. A nyilvántartott adatokról kizárólag a személyes adatok védelméről és a közérdekű adatok nyilvánosságáról szóló jogszabályok alapján lehet adatot szolgáltatni.
* Az egyesület minden tagjának és választott tisztségviselőjének kötelessége, hogy tiszteletben tartsa az Alapszabály, más belső szabályzatok, különösen az egyesület, és az elnökségi Határozatok előírásait, továbbá az egyesület tagja nem veszélyeztetheti az egyesület érdekeit, céljának megvalósítását és az egyesület tevékenységét.
* Az egyesület természetes személy tagjai jogaikat kizárólag személyesen gyakorolhatják. A jogi személy, illetve a jogi személyiséggel nem rendelkező szervezet tagok jogaikat képviselőik útján gyakorolják.

III.1. A tagság feltételei

Az egyesület tagja lehet bármely természetes és jogi személy, jogi személyiséggel nem rendelkező szervezet, aki, vagy amely belépési szándékátaz egyesület honlapján található, új belépők számára kialakított felületen jelzi, , egyidejűleg nyilatkozik arról, hogy az egyesület célkitűzéseivel egyetért, , elfogadja az egyesület Alapszabályát és kijelenti, hogy a tagok részére megállapított tagdíjat esedékességekor – megfizeti. Az elnökség 30 napon belül, egyszerű szótöbbséggel, nyílt szavazással határoz a tagfelvételről. Határozatát annak meghozatalát követő 8 napon belül írásba foglaltan, igazolt módon kell megküldeni a tagfelvételt kérelmező számára. A tagfelvételi kérelem elutasítása esetén jogorvoslatnak helye nincs. A naptári év második felétől belépő tag, a belépés évében a tagdíj felét köteles megfizetni.

III.2. A tagok jogai

Az egyesület tagja jogosult

* az egyesület által, illetve szervezésében végzett szolgáltatásokra;
* részt vehet az egyesület tevékenységében és rendezvényein, jelen Alapszabály és az egyesület egyéb szabályzatai szerint, a közgyűlésen részt venni, ahol minden tagot egy szavazati jog illeti meg;
* választhat és válaszható az egyesület testületeibe, illetve tisztségeire a jelen Alapszabály rendelkezései szerint és amennyiben vele szemben jogszabályban meghatározott kizáró ok nem áll fenn;
* észrevételeket, javaslatokat tehet, véleményt nyilváníthat az egyesület működésével kapcsolatban, Ajánlásokat tehet az egyesületet érintő kérdések megtárgyalására. Indítványt tehet a közgyűlés, az elnökségi ülés napirendi pontjaira;
* az egyesület irataiba betekinteni, felvilágosítást kérhet az egyesület tevékenységéről, amelyre az elnökség 30 napon belül köteles érdemi választ adni.
* a tagok egyharmada írásban, ok és cél megjelölésével rendkívüli közgyűlést és rendkívüli elnökségi ülés összehívását kezdeményezheti.

III.3. Az egyesület tagja köteles

* a megállapított tagdíjat minden év január 31-ig megfizetni az egyesület házipénztárába, vagy átutalni az egyesület bankszámlájára;
* az egyesület alapszabályának, a döntéshozó szervek határozatainak reá vonatkozó előírásait, rendelkezéseit betartani.

1. **Tiszteletbeli tag**

A közgyűlés az elnökség javaslatára Tiszteletbeli Tag címet adományozhat bármely természetes vagy jogi személynek, ami/amely tevékenységével különösen jelentős támogatást fejtett ki az egyesület céljának érdekében, elfogadja a címet és az Alapszabályt.

A Tiszteletbeli tag nem fizet tagdíjat. Jogosult a közgyűlésen tanácskozási joggal részt venni.

1. **A tagdíj**

A mindenkori éves tagdíjat (a magán és jogi személyek részére) az elnökség határozattal állapítja meg, a mindenkor aktuális tagdíj mértéke az elnökségi határozatok tárában található meg. A tagdíj mértékét az elnökség évente egy alkalommal felülvizsgálhatja

1. **A tagsági jogviszony megszűnése**

Megszűnik a tagság:

* a tag kilépésével
* a természetes személy tag halálával, a jogi személy tag megszűnésével
* az egyesület megszűnésével
* a tag kizárásával

A tag kilépési szándékát írásban bármikor bejelentheti. A tagsági viszony az írásbeli nyilatkozatnak az egyesülethez történő megérkezése napjával szűnik meg. A már befizetett tagdíj nem követelhető vissza.

1. **Az egyesület kizárja az egyesület tagjai közül azt a tagot,**

* aki az esedékességet követő 60 napon belül az egyesület tagdíjhátralék teljesítésére felszólító levele ellenére, amely tartalmazta a póthatáridő tűzését és a jogkövetelményekre, azaz a kizárásra történő figyelmeztetés, elmaradt a tagdíj befizetésével és a póthatáridőn belül sem került a tagdíj megfizetésre.

az Alapszabály megsértése és az egyesület tagsághoz nem illő vagy az egyesület céljaival és feladataival ellentétes magatartás tanúsítása miatt, az elnökség bármely tagjának javaslatára, az egyesület elnöksége a tagok, egyszerű szótöbbséggel hozott határozatával kizárhatja az egyesületből.

A kizárási eljárást bármely tag vagy egyesületi szerv kezdeményezésére az elnökség folytatja le. A kizárási eljárásban a tagok az elnökség ülésére meg kell hívni, azzal a figyelmeztetéssel, hogy a szabályszerű meghívása ellenére történő távolmaradása az ülés megtartását és a határozathozatalt nem akadályozza. Az ülésen biztosítani kell számára a védekezési lehetőséget. Az ülésen a tag képviselőivel is képviseltetheti magát. A tag kizárását kimondó határozatot írásba kell foglalni és indoklással kell ellátni; az indoklásnak tartalmaznia kell a kizárás alapjául szolgáló tényeket és bizonyítékokat, továbbá a jogorvoslati lehetőségről való tájékoztatást, Az elnökség a kizárásról szóló határozatot a tagkizárási eljárás megindulásától számított 30 napon belül meghozza és 8 napon belül igazolható módon közli az érintett taggal;

A kizárt tag a kizárást kimondó elsőfokú elnökségi határozat ellen, a kézbesítéstől számított 15 napon belül az egyesület közgyűléséhez fellebbezéssel élhet. A közgyűlés a fellebbezés trágyában a soron következő ülésen nyílt szavazással, egyszerű szótöbbséggel dönt. A közgyűlés határozatát annak meghozatalakor szóban kihirdeti és 8 napon belül írásban, igazolható módon is közli az érintett taggal. A tag a kizárásról hozott közgyűlési határozatot a bíróság előtt, annak bizonyításával, hogy az törvénysértő volt, a határozat hatályon kívül helyezése érdekében jogosult keresettel megtámadni a határozatról való tudomásszerzést követő 30 napon belül, vagy azt követő 30 napon belül, hogy tudomást szerezhetett volna. A határozat meghozatalától számított egyéves, jogvesztő határidő elteltével per nem indítható.

1. **Összeférhetetlenségi szabályok**

Az egyesület elnökségének tagja, illetőleg az egyesület képviselője olyan magyar állampolgár, Magyarországon letelepedett, illetőleg magyarországi tartózkodással rendelkező nem magyar állampolgár lehet, aki nem áll a közügyek gyakorlásától való eltiltás hatálya alatt, továbbá nem áll fenn vele szemben egyéb, a jogszabályban meghatározott kizáró ok. A vezető tisztségviselőket az egyesület tagjai közül kell választani.

1. **Az egyesület szervezete**

IX.1. A közgyűlés

Az egyesület legfőbb döntéshozó szerve a közgyűlés. A közgyűlés az egyesület tagjaiból áll.

A közgyűlés határozatképes, ha a leadható szavazatok több mint felét képviselő szavazásra jogosult tag részt vesz. A határozatképességet minden határozathozatalnál vizsgálni kell, Határozatképtelenség esetén a megismételt közgyűlést legalább 3 nap, legfeljebb 15 napon belül kell megtartani, amely közgyűlés határozatképesnek tekintendő a megjelent tagok számára tekintet nélkül.

A közgyűlést az elnöknek legalább évente egyszer össze kell hívnia. Az elnök jogosult az egyesület közgyűlését az egyesület székhelyén kívüli helyre is összehívni. A tagok részére az elnök a meghívót legalább tíz nappal a közgyűlés időpontja előtt köteles megküldeni írásban. A közgyűlési meghívót az egyesület székhelyén és honlapján nyilvánosságra kell hozni.

A közgyűlési meghívó tartalmazza az egyesület nevét, székhelyét, a közgyűlés helyét, idejét és a javasolt napirendi pontokat. A napirendi pontokat a meghívóban legalább olyan részletességgel kell rögzíteni, hogy a szavazásra jogosult tagok álláspontjukat kialakíthassák. A meghívónak tartalmaznia kell továbbá a közgyűlés határozatképtelensége esetére a megismételt közgyűlés helyszínét és időpontját, és az arra történő felhívást, hogy a megismételt közgyűlés az eredeti napirendi pontok tekintetében a megjelentek számára tekintet nélkül határozatképes lesz.

A közgyűlési meghívó kézbesítésétől vagy közzétételétől számított 3 napon belül a tagok és az egyesület szervei az elnökségtől a napirend kiegészítését kérhetik, a kiegészítés indoklásával. A napirend kiegészítésének tárgyában az elnökség 2 napon belül dönt. Az elnökség a napirend kiegészítésének tárgyában, azzal, hogy a szabályszerűen nem közölt napirenden szereplő kérdésben csak akkor hozható határozat, ha valamennyi részvételre jogosult jelen van és napirenden nem szereplő kérdés megtárgyalásához egyhangúlag hozzájárulnak.

Az elnök a közgyűlést köteles haladéktalanul összehívni~~,~~ a szükséges intézkedések megtétele céljából, ha:

* a./ az egyesület vagyona az esedékes tartozásokat nem fedezi;
* b./ az egyesület előreláthatólag nem lesz képes a tartozásokat esedékességkor teljesíteni; vagy,
* *c) az egyesület céljainak elérése veszélybe került.*

Ezekben az esetekben az összehívott közgyűlésen a tagok kötelesek az összehívásra okot adó körülmény megszüntetése érdekében intézkedést tenni vagy az egyesület megszüntetéséről dönteni.

A közgyűlés üléseit az elnök vezeti. Az elnök a közgyűlés levezetésével mást is megbízhat.

A közgyűlés megnyitását követően elsődlegesen meg kell állapítani a határozatképességet, vagyis az aktuális taglétszámhoz képest a megjelent és szavazásra jogosult tagok számát. A közgyűlés a napirendi pontok tárgyalását megelőzően egyszerű szótöbbséggel, nyílt szavazással megválasztja a jegyzőkönyvvezető és a két jegyzőkönyv hitelesítő személyét, valamint szükség esetén a két fős szavazatszámláló bizottságot.

A közgyűlésről jegyzőkönyv készül, amelyet az elnök és a két, a közgyűlés által megválasztott tag, mint jegyzőkönyv hitelesítő hitelesít. A jegyzőkönyv az elfogadott napirendet, az elhangzottak lényegét és az elfogadott határozatokat tartalmazza, valamint határozatok sorszámát, időpontját és hatályát, illetve a döntést támogatók és ellenzők számarányát (ha lehetséges, személyét).

A közgyűlési határozatokat a levezető elnök a közgyűlésen szóban kihirdeti és az érintett tag(okk)al a határozat meghozatalát követő 8 napon belül írásban, igazolható módon is közli a határozatnak az egyesület honlapján történő közzétételével egyidejűleg.

A tagok határozatukat a határozatképesség megállapításánál figyelembe vett szavazatok egyszerű szótöbbséggel, nyílt szavazással hozzák. Az egyesület alapszabályának módosításához a jelen levő tagok ~~kétharmados~~ *háromnegyedes* szótöbbséggel hozott határozata szükséges. Az egyesület céljának módosításához, és az egyesület megszűnéséről szóló közgyűlési döntéshez a szavazati joggal rendelkező tagok ~~kétharmados~~ *háromnegyedes* szótöbbséggel hozott határozata szükséges.

A határozat meghozatalakor nem szavazhat az,

1. aki a határozat kötelezettség vagy felelősség alól mentesít vagy a jogi személy terhére másfajta előnyben részesít;
2. akivel a határozat szerint a szerződést kell kötni;
3. aki ellen a határozat alapján pert kell indítani;
4. akinek olyan hozzátartozója érdekelt a döntésben, aki az egyesületnek nem tagja;
5. aki a döntésben érdekelt más szervezettel többségi befolyáson alapuló kapcsolatban áll; vagy,
6. aki egyébként személyesen érdekelt a döntésben.

Erre irányuló indítvány esetén az elnök elrendeli a titkos szavazást.

A tisztségviselők megválasztása nyílt szavazással történik. Megválasztottnak azt a személyt kell tekinteni, aki az érvényes szavazatok több mint felét megszerezte. Amennyiben a jelöltek közül valaki nem kapja meg az érvényes szavazatok több mint felét, abban az esetben a tisztség*r*e jelölt két legtöbb szavazatot szerzett személy között újabb szavazást kell tartani. A megismételt szavazás győztese a legtöbb szavazatot kapott személy lesz.

Az elnök a közgyűlésre tanácskozási joggal meghívhatja állami, önkormányzati, társadalmi, gazdasági szervezetek képviselőit és magánszemélyeket. A Tiszteletbeli tagokat kötelező meghívni.

A közgyűlés kizárólagos hatáskörébe tartozik:

* az Alapszabály módosítása;
* az egyesület megszűnésének, egyesülésének, és szétválásának elhatározása;
* az egyesület éves költségvetésének és költségvetési tervének elfogadása;
* a vezető tisztségviselők megválasztása, visszahívása, részükre adható tiszteletdíj megállapítása, a juttatások rendjének meghatározása, határozattal történő jóváhagyása;
* az elnökség éves beszámolójának – ezen belül az ügyvezető szervnek az egyesület vagyoni helyzetéről szóló jelentésének – elfogadása;
* a választott könyvvizsgáló megválasztása, visszahívása és díjazásának megállapítása;
* a végelszámoló kijelölése.

IX.2. Az elnökség

Az elnökség az egyesület ügyvezető szerve, amelyben dönt mindazon kérdésekben, amelyet jogszabály vagy alapszabály nem utal a közgyűlés kizárólagos hatáskörébe.

Az elnökség létszáma ~~minimum 5~~ *7* fő. Az elnökség tagjai vezető tisztségviselők. Tagjait a közgyűlés 5 évre választja. Az elnökségi tagok újraválaszthatóak. ~~Szavazategyenlőség esetén az elnök szava dönt.~~

A közgyűlés az elnökség tagjait megválasztja. Az elnökség tagjai jogosultak maguk közül megválasztani az elnököt és a további tisztségviselőket. .

A vezető tisztségviselői megbízatás megszűnik:

1. a megbízás időtartamának lejáratával;
2. visszahívással;
3. lemondással;
4. a vezető tisztségviselő halálával vagy jogutód nélküli megszűnésével;
5. a vezető tisztségviselő cselekvőképességének a tevékenysége ellátásához szükséges körben történő korlátozásával;
6. a vezető tisztségviselővel szembeni kizáró vagy összeférhetetlenségi ok bekövetkeztével

A vezető tisztségviselő megbízatásáról az egyesülethez címzett, írásos nyilatkozattal bármikor lemondhat. *Ha az egyesület működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.*

Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Ha a vezető tisztségviselő jogi személy, a jogi személy köteles kijelölni azt a természetes személyt, aki a vezető tisztségviselői feladatokat nevében ellátja.

A vezető tisztségviselőre vonatkozó szabályokat a kijelölt személyre is alkalmazni kell. A vezető tisztségviselő ügyvezetési feladatait személyesen köteles ellátni.

Az elnökség szükség szerint, de legalább évente két alkalommal ülésezik. Az elnökséget az elnök írásban hívja össze. Szabályszerűnek az összehívás akkor minősül, ha a tagok az ülésről legalább öt nappal az időpontját megelőzően írásban értesülnek és az ülés napirendjéről leírást kapnak.

Az elnökség határozatait szótöbbséggel hozza.

Az elnökség határozatképes, ha a tagjai közül legalább 50%-a jelen van,.

Határozatképtelenség esetén legkésőbb 8 napon belül az elnökséget ismételten össze kell hívni. Határozatképtelenség miatt ismételten összehívott ülések is csak akkor határozatképesek, ha azokon legalább ~~három~~ *négy* elnökségi tag is jelen van.

Az elnökség ülésezhet online formában is, valamint határozatot hozhat online vagy írásos szavazás formájában egyaránt.

*Az elnökség ülése személyes részvétel helyett kivételesen, különösen akkor, ha az elnökség több tagja akadályoztatva van a személyes megjelenésben, elektronikus hírközlő eszközök igénybevételével is lefolytatható, ha az elnökség tagjainak azonosítása és a tagok közötti kölcsönös és korlátozásmentes kommunikáció biztosított. E feltételeknek tesz eleget az online módon történő konferencia tárgyalás, amikor a résztvevő személyek nem csak hallják, hanem látják is egymást, ami mind az azonosítást, mind a kölcsönös és korlátozásmentes kommunikációt biztosítja. Az így megtartott elnökségi ülésen elhangzottakat és a meghozott határozatokat úgy kell rögzíteni, hogy azok utóbb is ellenőrizhetőek legyenek. Amennyiben az ilyen ülésen hozott határozatot be kell nyújtani a nyilvántartó bírósághoz, jegyzőkönyvet kell készíteni az ülésen elhangzottakról és a döntésről, amely jegyzőkönyvet az elnök aláírásával hitelesít.*

*Kivételesen, sürgős esetben elnökségi döntés ülés megtartása nélkül is hozható. Ilyen esetben a határozathozatalt az elnök a határozat tervezetének az elnökség tagjainak – akár elektronikus úton, e-mailben – történő megküldésével kezdeményezheti. Az elnökség tagjai számára a tervezet kézhezvételétől számított legalább háromnapos határidőt kell biztosítani arra, hogy szavazatukat megküldjék az elnök részére. Az ülés megtartása nélküli döntéshozatal során a jelen alapszabálynak a határozatképességre és szavazásra vonatkozó rendelkezéseit azzal az eltéréssel kell alkalmazni, hogy a határozathozatali eljárás akkor eredményes, ha legalább annyi szavazatot – akár elektronikus úton, e-mailben – megküldenek az elnök részére, amennyi elnökségi tag jelenléte szükséges lenne az ülés tartása esetén. A szavazásra megszabott határidő utolsó napját követő három napon belül – ha valamennyi elnökségi tag szavazata ezt megelőzően érkezik meg, akkor az utolsó szavazat beérkezésétől számított három napon belül – az elnök megállapítja a szavazás eredményét, és azt további három napon belül közli az elnökség tagjaival. A határozathozatal napja a szavazási határidő utolsó napja, illetve, ha valamennyi szavazat korábban beérkezik, akkor az utolsó szavazat beérkezésének napja. Ha bármely elnökségi tag a kezdeményezés ellenére az ülés megtartását kívánja, akkor az elnökség ülését meg kell tartani.*

Az elnökség feladatai:

* az egyesület napi ügyeinek vitele, a hatáskörébe tartozó ügyekben a döntések meghozatala;
* a beszámolók előkészítése és azoknak az előterjesztése;
* az éves költségvetés elkészítése és annak a közgyűlés elé terjesztése;
* az egyesület gazdasági tevékenységével kapcsolatos döntés-előkészítő munka, az éves programok, költségvetés megvitatása és közgyűlés elé terjesztése;
* egyesületi vagyon kezelése, a vagyon felhasználására és befektetésre vonatkozó, a közgyűlés hatáskörébe nem tartozó döntések meghozatala és végrehajtása;
* az elnökség által összehívott közgyűlés napirendi pontjainak meghatározása;
* részvétel a közgyűlésen és válaszadás az egyesülettel kapcsolatos kérdésekre;
* a tagság nyilvántartása;
* az egyesület határozatainak, szervezeti okiratainak és egyéb könyveinek vezetése;
* az egyesület működésével kapcsolatos iratok megőrzése;
* az egyesületet érintő megszűnési ok fennállásának mindenkori vizsgálata és annak bekövetkezte esetén az e törvényben előírt intézkedések megtétele; és
* a tag felvételéről való döntés.
* döntés mindazon kérdésben, amelyet jogszabály vagy alapszabály a hatáskörébe utal

Az elnökség kizárólagos hatáskörébe tartozik:

* az egyesület Alapszabályon kívül szükségessé váló valamennyi egyéb belső szabályzatának megállapítása és módosítása az alapszabály által meghatározott keretei között.
* az éves tagdíj, valamint a hozzárendelt szolgáltatások megállapítása és módosítása
* az egyesület működésével kapcsolatos kiadások, költségtérítések jogcímeinek meghatározása, 300.000 Ft feletti kiadások esetén.

IX.3. Elnök

Az elnök az egyesület törvényes képviselője, képviseleti joga általános. Az egyesületet bel-és külföldi személyekkel szemben, továbbá hatóságok előtt egy személyben képviseli. Az egyesület nevében aláírásra egyedül jogosult, azaz teljes nevét hiteles (cég) aláírási nyilatkozatának megfelelően önállóan írja az egyesület előírt, előnyomott vagy nyomtatott neve alá. az egyesület bankszámlája felett rendelkezik.

Az elnök vezeti az elnökségi üléseit. Akadályoztatása esetén az általános alelnök helyettesíti.

Az elnök feladata és hatásköre:

* az egyesület tevékenységének irányítása
* 300.000 Ft alatti kiadások eldöntése
* a közgyűlés összehívása, a tagság és az egyesület szerveinek értesítése
* döntés és intézkedés az elnökség ülései között időszakban az elnökség hatáskörébe tartozó kérdésekben (kivéve a kizárólagos hatáskörébe tartozó feladatokat)
* a közgyűlés és az elnökség által hozott határozatok és állásfoglalások végrehajtásának irányítása és ellenőrzése
* kapcsolattartás más társadalmi és érdekképviseleti szervezetekkel
* irányítja az elnökség munkáját
* intézkedik és dönt a hatáskörébe utalt ügyekben
* összehívja az elnökség üléseit
* irányítja az egyesület gazdálkodását és elnökség által meghatározott körben
* utalványozási jogot gyakorol
* munkáltatói jogkör gyakorlása

Elnök:

Hegedűs Imre

anyja neve: Bangó Margit

lakcíme: 2053 Herceghalom, Kozáromi út 30.

mandátuma: 2021.12.01-2026.11.30

képviseleti joga: általános

aláírási joga: önálló

Általános alelnök:

Király Gellért

anyja neve: Horváth Edit

lakcíme: 2655 Szente, Kossuth u. 120.

mandátuma: 2021.12.01-2026.11.30

IX.4. Az elnökségi tag

* Rendszeresen és tevékenyen részt vesz az egyesület életében, feladatainak meghatározásában és megvalósításában, határozatok előkészítésében és meghozatalában.
* Jogosult és köteles az egyesületet érintő körülményeket figyelemmel kísérni, azokkal kapcsolatban javaslatait, észrevételeit a vezetőség elé terjeszteni.
* Felelős a gazdasági, pénzügyi és egyéb kérdésekben hozott elnökségi határozatokért, kivéve ha ellenvéleményét írásban kifejtette, és azt kifejezetten fenntartotta.

Az elnökség tagjai hatékony és szakszerű munka céljából egy-egy szakterület képviselőiként végzik munkájukat:

* Képzésért felelős elnökségi tag
* Szakmai kapcsolatokért felelős elnökségi tag
* Agrár kapcsolatokért felelős elnökségi tag
* Sajtbírálatért felelős elnökségi tag
* Pénzügyekért felelős elnökségi tag
* Kommunikációért felelős elnökségi tag

IX.5. A Titkár

A Titkár a szervezet munkaszervezetének vezetője.

A Titkár az elnökség által határozatlan időre kinevezett vezető állású munkavállaló. Vele szemben a munkáltatói jogokat az elnök gyakorolja. A Titkár munkájával kapcsolatban utasítást az elnök adhat.

A Titkár tanácskozási joggal részt vehet az egyesület valamennyi, a jelen Alapszabályban meghatározott szervének ülésén.

A Titkár gondoskodik a szakmailag megalapozott döntés-előkészítésről a közgyűlés és az elnökség részére. A Titkár felelős az egyesület adminisztratív rendjéért. Összehangolja az erre vonatkozó tevékenységet a szabályszerűség és eredményesség biztosítása mellett. Koordinálja az egyesület pályázatait. Az egyesület keretein belül segíti az egyesület tagjainak munkáját.

Minden olyan döntésben dönthet, amelyet jogszabály vagy a jelen Alapszabály nem utal más szerv illeti az egyesület felettes szervei hatáskörébe. Döntései nem állhatnak ellentétben az egyesület felettes szerveinek döntéseivel.

1. **Egyéb rendelkezések**

Ott ahol az alapszabály a nyilatkozatok, illetve közlések írásban történő küldését, kézbesítését írja elő minden esetben úgy kell megküldeni, hogy az igazolható legyen. Írásbeli igazolható módon történő küldésnek, kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

Az alapszabályban nem szabályozott kérdésekben az Egyesülési jogról szóló törvény és a Ptk. előírási irányadóak.

Az egyesület működését egyéb kérdésekben az alkalmazandó jogszabályok és a jelen Alapszabály keretei között további szabályzatokat adhat ki.

Ahol a jelen Alapszabály írásbeli értesítést említ és az értesítés közléséhez jogkövetkezmény fűződik, az értesítést ajánlott küldeményként kell küldeni.

Ezen módosított alapszabályt a Közgyűlésen jelenlévő tagok fogadták el Etyeken, *2021. december 1-jén és* 2022. ~~július 29-én,~~*augusztus 04-én,* *majd a bírósági hiánypótlást elrendelő végzésnek megfelelően 2023. január*  , *6.* napján.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
az Egyesület Elnöke

Hegedűs Imre

*Aláírásommal igazolom, hogy az alapszabály egységes szerkezetbe foglalt szövege megfelel az alapszabály-módosítások alapján hatályos tartalmának.*

*Budapest, 2023. január 06.*

*Dr. Kajdi József ügyvéd*

*KASZ: 36062446*

*a Kajdi Ügyvédi Iroda vezetője*

~~Előttünk, mint tanúk előtt:~~

~~\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_  
Név: Név:  
Lakcím: Lakcím:~~